Voormalige Eskom-geldbaas kry borgtog van R20 000 - Solidariteit WêreldSolidariteit Wêreld
Tuis › Soldeer › Voormalige Eskom-geldbaas kry borgtog van R20 000
Fin24 berig dat ’n voormalige finansiële hoof van Eskom, Bernard Moraka, en sy vermeende medepligtige, Victor Tshabalala, verlede week in die gespesialiseerde handelshof in Palm Ridge, Johannesburg, verskyn het omdat hulle die kragvoorsiener uit R34 miljoen bedrieg het.
Borgtog van R20 000 elk is aan hulle toegestaan, en die saak is tot 21 November uitgestel. “Daar word beweer dat Tshabalala – die eienaar van Megra Transport Beslote Korporasie – met Moraka, ’n voormalige finansiële uitvoerende beampte van Eskom, saamgesweer het deur bedrieglike fakture vir die Palesa-myn te genereer, terwyl Megra Transport BK nie ’n kontrak gehad het om steenkool vanaf die myn te lewer nie,” het die direktoraat vir prioriteitsmisdaadondersoeke (die Valke) in ’n verklaring gesê.
Bedrieglike fakture ten bedrae van R34 miljoen is na bewering geskep en aan Eskom, wat in kontantnood verkeer, vir betaling voorgelê. Maatskappyrekords toon dat Tshabalala die alleendirekteur van Megra Transport is.
Die Palesa-steenkoolmyn is naby Bronkhorstspruit geleë.